CELEX: 62018CA0396
Language: sk
Date: 2019-11-07 00:00:00
Title: Vec C-396/18: Rozsudok Súdneho dvora (prvá komora) zo 7. novembra 2019 (návrh na začatie prejudiciálneho konania, ktorý podal Corte suprema di cassazione – Taliansko) – Gennaro Cafaro/DQ („Návrh na začatie prejudiciálneho konania – Letecká doprava – Nariadenie (EÚ) č. 1178/2011 – Príloha I bod FCL.065 – Pôsobnosť ratione temporis – Smernica 2000/78/ES – Rovnosť zaobchádzania v zamestnaní a povolaní – Diskriminácia na základe veku – Článok 2 ods. 5 – Článok 4 ods. 1 – Vnútroštátna právna úprava, ktorá stanovuje automatické ukončenie pracovného pomeru pri dosiahnutí veku 60 rokov – Piloti lietadiel – Ochrana národnej bezpečnosti“)

23.12.2019   
            
            
               SK
            
            
               Úradný vestník Európskej únie
            
            
               C 432/11
            
         
      Rozsudok Súdneho dvora (prvá komora) zo 7. novembra 2019 (návrh na začatie prejudiciálneho konania, ktorý podal Corte suprema di cassazione – Taliansko) – Gennaro Cafaro/DQ
      (Vec C-396/18) (1)
      
      („Návrh na začatie prejudiciálneho konania - Letecká doprava - Nariadenie (EÚ) č. 1178/2011 - Príloha I bod FCL.065 - Pôsobnosť ratione temporis - Smernica 2000/78/ES - Rovnosť zaobchádzania v zamestnaní a povolaní - Diskriminácia na základe veku - Článok 2 ods. 5 - Článok 4 ods. 1 - Vnútroštátna právna úprava, ktorá stanovuje automatické ukončenie pracovného pomeru pri dosiahnutí veku 60 rokov - Piloti lietadiel - Ochrana národnej bezpečnosti“)
      (2019/C 432/11)
      Jazyk konania: taliančina
      
         Vnútroštátny súd, ktorý podal návrh na začatie prejudiciálneho konania
      
      Corte suprema di cassazione
      
         Účastníci konania pred vnútroštátnym súdom
      
      
         Žalobca: Gennaro Cafaro
      
         Žalovaná: DQ
      
         Výrok rozsudku
      
      Článok 2 ods. 5 smernice Rady 2000/78/ES z 27. novembra 2000, ktorá ustanovuje všeobecný rámec pre rovnaké zaobchádzanie v zamestnaní a povolaní, sa má vykladať v tom zmysle, že nebráni takej vnútroštátnej právnej úprave, o akú ide vo veci samej, ktorá pri dosiahnutí veku 60 rokov stanovuje automatické ukončenie pracovného pomeru pilotov zamestnávaných spoločnosťou prevádzkujúcou lietadlá v rámci činností spojených s ochranou národnej bezpečnosti členského štátu, pokiaľ je takáto právna úprava potrebná pre verejnú bezpečnosť v zmysle tohto ustanovenia, čo prislúcha overiť vnútroštátnemu súdu.
      Článok 4 ods. 1 smernice 2000/78 sa má vykladať v tom zmysle, že nebráni takej vnútroštátnej právnej úprave, o akú ide vo veci samej, ktorá pri dosiahnutí veku 60 rokov stanovuje automatické ukončenie pracovného pomeru pilotov zamestnávaných spoločnosťou prevádzkujúcou lietadlá v rámci činností spojených s ochranou národnej bezpečnosti členského štátu, pokiaľ je takáto právna úprava primeraná v zmysle tohto ustanovenia, čo prislúcha overiť vnútroštátnemu súdu.
      
         (1)  Ú. v. EÚ C 352, 1.10.2018.